ভুল চিকিত্‍সায় রোগী মৃত্যুর অভিযোগ ঘিরে ফুলবাগানের নার্সিংহোমে তুলকালাম। মেরে মাথা ফাটিয়ে দেওয়া হল ডাক্তারের। নার্সিংহোমেও ভাঙচুর চলে। হামলার অভিযোগ মৃতের আত্মীয়-পরিজনদের বিরুদ্ধে। এঘটনায় এখনও পর্যন্ত চার জনকে আটক করেছে পুলিস।
 ওয়েব ডেস্ক: ভুল চিকিত্‍সায় রোগী মৃত্যুর অভিযোগ ঘিরে ফুলবাগানের নার্সিংহোমে তুলকালাম। মেরে মাথা ফাটিয়ে দেওয়া হল ডাক্তারের। নার্সিংহোমেও ভাঙচুর চলে। হামলার অভিযোগ মৃতের আত্মীয়-পরিজনদের বিরুদ্ধে। এঘটনায় এখনও পর্যন্ত চার জনকে আটক করেছে পুলিস। বছর ছেচল্লিশের অমরনাথ জয়সওয়াল গত মঙ্গলবার ফুলবাগানের চারিং ক্রস নার্সিংহোমে ভর্তি হন। নিউমোনিয়া, বমি সহ একাধিক সমস্যা ছিল। গতকাল রাতে সেখানেই মৃত্যু হয় তাঁর। পরিবারের অভিযোগ, চিকিত্‍সায় গাফিলতিতেই এই মৃত্যু। দোষ ডাক্তারের। এনিয়ে তুমুল বাগবিতণ্ডাও হয় দুপক্ষের। অভিযোগ, এরপরই আচমকা নার্সিংহোমের ভিতরে ইট-পাথর ছোড়া শুরু হয়ে যায়। যদিও রোগীর পরিবারের পাল্টা দাবি, হামলায় তাঁদের কোনও হাত নেই। জড়িত বহিরাগতরা। (আরও পড়ুন- শহরে ফের পুরনো বাড়ি ভেঙে মৃত্যু)